EkBass/fiwiki-20250220-pages-articles huggingface dataset:
Yhdistetyn Continental Cup 2019–2020

Yhdistetyn Continental Cup 2019–2020 alkoi 13. joulukuuta 2019 Yhdysvaltojen Park Cityssä ja päättyy 12. maaliskuuta 2020 Venäjän Nižni Tagilissa. Kauden aikana järjestetään naisilla 11 henkilökohtaista kilpailua ja miehillä 17 henkilökohtaista kilpailua. == Kilpailukalenteri == :Lähde: FIS === Miehet === Pvm Paikkakunta Matka Voittaja Toinen Kolmas 13.12.2019 Park City HS100 / 10 km Jakob Lange Sindre Ure Søtvik Leif Torbjørn Næstvold 14.12.2019 Park City 10 km / HS100 Jakob Lange Raffaele Buzzi Paul Gerstgraser 15.12.2019 Park City HS100 / 10 km Jakob Lange Paul Gerstgraser Leif Torbjørn Næstvold 11.1.2020 Oberwiesenthal HS105 / 10 km Harald Johnas Riiber Simen Tiller Sindre Ure Søtvik 12.1.2020 Oberwiesenthal HS105 / 10 km Harald Johnas Riiber Paul Gerstgraser Jakob Eiksund Sæthre 17.1.2020 Klingenthal HS106 / 10 km Harald Johnas Riiber Simen Tiller Sindre Ure Søtvik 18.1.2020 Klingenthal HS106 / 10 km Harald Johnas Riiber Lars Ivar Skårset Manuel Einkemmer 25.1.2020 Rena HS109 / 10 km Jakob Eiksund Sæthre Sindre Ure Søtvik Lars Ivar Skårset 26.1.2020 Rena HS109 / 10 km Lars Ivar Skårset Lars Burås Andreas Skoglund 1.2.2020 Planica HS138 / 10 km Lars Ivar Skårset Jakob Lange Paul Gerstgraser 2.2.2020 Planica HS138 / 10 km Lars Ivar Skårset Jakob Lange Simen Tiller 21.2.2020 Eisenerz HS109 / 10 km 23.2.2020 Eisenerz HS109 / 10 km 7.3.2020 Lahti HS130 / 10 km 8.3.2020 Lahti HS130 / 10 km 11.3.2020 Nižni Tagil HS97 / 10 km 12.3.2020 Nižni Tagil HS97 / 15 km Nižni Tagil === Naiset === Pvm Paikkakunta Matka Voittaja Toinen Kolmas 13.12.2019 Park City HS100 / 5 km Tara Geraghty-Moats Gyda Westvold Hansen Marte Leinan Lund 14.12.2019 Park City 5 km / HS100 Tara Geraghty-Moats Taylor Henrich Jenny Nowak 15.12.2020 Park City HS100 / 5 km Tara Geraghty-Moats Gyda Westvold Hansen Stefanija Nadimova 25.1.2020 Rena HS109 / 5 km Marte Leinan Lund Aleksandra Glazunova Stefanija Nadimova 26.1.2020 Rena HS109 / 5 km Marte Leinan Lund Aleksandra Glazunova Sigrun Gleinrath ~~8.2.2020~~ Otepää HS100 / 5 km Peruttiin lumen puutteen vuoksi. ~~9.2.2020~~ Otepää HS100 / 5 km 21.2.2020 Eisenerz HS109 / 5 km 23.2.2020 Eisenerz HS109 / 5 km 11.3.2020 Nižni Tagil HS97 / 5 km 12.3.2020 Nižni Tagil HS97 / 5 km == Pisteet == === Miehet === Lähde: FIS Tilanne 11/17 osakilpailun jälkeen Sij. Pisteet 1\. Jakob Lange 624 2\. Lars Ivar Skårset 580 3\. Sindre Ure Søtvik 552 4\. Paul Gerstgraser 531 5\. Harald Johnas Riiber 400 6\. Simen Tiller 296 === Naiset === Lähde: FIS Tilanne 5/9 osakilpailun jälkeen Sij. Pisteet 1\. Marte Leinan Lund 305 2\. Tara Geraghty- Moats 300 3\. Veronica Gianmoena 216 4\. Stefanija Nadimova 197 5\. Daniela Dejori 193 6\. Aleksandra Glazunova 160 == Lähteet == Continental Cup 2019–2020 Luokka:Vuoden 2019 hiihto Luokka:Vuoden 2020 hiihto
Emil Wilhelm Matias Calonius

Emil Wilhelm Matias Calonius (8. elokuuta 1840 Helsinki – 3. syyskuuta 1906 Helsinki) oli suomalainen Venäjän keisarikunnan armeijan kenraaliluutnantti, joka toimi yli 40 vuotta Haminan kadettikoulun palveluksessa. (Viitattu 12.1.2020) Caloniuksen vanhemmat olivat Suomen kenraalikuvernöörin viraston kanslisti Carl Vilhelm Calonius ja Gustava Vilhelmina Wulff ja puoliso vuodesta 1871 vapaaherratar Eva Hildur Ulrika Falkenberg af Trystorp. Ratsumestari Henrik Calonius oli heidän poikansa. Emil Wilhelm Matias Calonius suoritti Paavalin kadettikoulun Pietarissa ja määrättiin palvelukseen 1. krenatööritarkk’ampujapataljoonaan 1859. Hänet komennettiin silti samana vuonna oppilaaksi Pietarin tykistöakatemiaan, minkä jälkeen hän siirtyi Henkivartioväen ratsastavaan tykistöön. Tykistöopin kertaaja Paavalin kadettikouluun hänestä tuli 1861, mutta Haminan kadettikoulun luokantarkastajan apulaiseksi Calonius määrättiin vielä samana vuonna. Seuraavana vuonna hänet ylennettiin aliluutnantiksi. Calonius toimi Haminan kadettikoulun kirjastonhoitajana ja museonjohtajana 1863–1870, samoin kuin koulun matematiikan, hallinto-opin ja venäjän kielen opettajana 1865–1870. Luutnantiksi hänet ylennettiin 1866 ja alikapteeniksi 1868. Haminan kadettikoulun luokantarkastajaksi Calonius nimitettiin 1870 ja merkittiin 1871 Venäjän armeijan sotilasopetuslaitosten ylihallinnon upseeriluetteloihin kapteenina. Samana vuonna hänet myös ylennettiin everstiluutnantiksi, eversti hänestä tuli 1874 ja kenraalimajuri 1881. Calonius toimi kadettikoulun tykistöopin opettajana 1873–1877 ja 1880–1886. Caloniuksesta tuli Haminan kadettikoulun johtaja syyskuussa 1903 Carl Enckellin jälkeen, mutta hänen tehtäväkseen jäi koulun lakkauttamisen loppuun saattaminen. Kenraaliluutnantiksi Calonius ylennettiin 1904 ja siirrettiin samalla kenttätykistön reserviin. Sotapalveluksesta hän sai eron 1906. Kadettikoulun ohella Calonius vaikutti Haminan kaupungin kulttuuri- ja sivistyselämään komiteoissa ja johtokunnissa, samoin kuin kansankirjaston perustamiseen kaupunkiin.<ref name="kenraalit/> ==Lähteet== Luokka:Suomalaiset kenraalit Luokka: Suomalaiset opettajat Luokka: Suomalaiset kirjastonhoitajat Luokka: Suomalaiset museonjohtajat Luokka:Vuonna 1840 syntyneet Luokka:Vuonna 1906 kuolleet
Ratamelonnan maailmanmestaruuskilpailut 2019

Ratamelonnan maailmanmestaruuskilpailut 2019 järjestettiin Szegedissa, Unkarissa 21.–25. elokuuta. Ohjelmassa oli 42 lajia, joista 12 kuului paraluokkiin. Mitaleille ylsi 31 maata. Saksa, Valko-Venäjä ja Unkari voittivat kukin kuusi kultamitalia, joista yksi Unkarin kulta tuli paraluokista. Kaksi henkilökohtaista kultaa voittivat miesten kanadalaiskanooteissa Saksan Sebastian Brendel, naisten kajakeissa Uuden- Seelannin Lisa Carrington sekä paraluokissa Australian Curtis McGrath ja Ison- Britannian Charlotte Henshaw. Muut kaksinkertaiset kultamitalistit olivat kajakeissa Saksan Tom Leibscher sekä Unkarin Dóra Bodonyi ja Tamara Csipes, jotka kaikki voittivat yhden kultamitalin yksikössä ja yhden nelosessa, sekä Valko-Venäjän kaksi kultaa kaksikossa voittanut pari Maryna Litvinchuk / Volha Khudzenka. Szegedin maailmanmestaruuskilpailujen perusteella jaettiin maille merkittävä määrä olympiapaikkoja seuraavan vuoden olympialaisiin. == Lähteet == Luokka:Ratamelonnan maailmanmestaruuskilpailut Luokka:Vuoden 2019 urheilu Luokka:Unkarin urheilutapahtumat
Mattila (Mäntsälä)

Mattila on kylä Mäntsälässä. Se sijaitsee lähellä Ohkolaa ja noin seitsemän kilometrin päässä Mäntsälän kirkonkylästä. Luokka:Mäntsälän kylät
Abraham Hyacinthe Anquetil-Duperron

Abraham Hyacinthe Anquetil-Duperron (1731−1805) oli ranskalainen orientalisti, zend-uskonnon tutkimuksen perustaja. Hänen pääteoksensa Zend-Avesta, ouvrage de Zoroastre (1771) on parsilaisen uskonnon peruskirjan ensimmäinen käännös eurooppalaiselle kielelle.Anquetil-Duperron, Abraham Hyacinthe, Tietosanakirja osa 1, palsta 428, Tietosanakirja Osakeyhtiö 1909 (Projekt Runeberg) == Lähteet == ==Aiheesta muualla== Luokka:Ranskalaiset tieteilijät Luokka:Uskontotieteilijät Luokka:Vuonna 1731 syntyneet Luokka:Vuonna 1805 kuolleet
Gunnar Palmroth

Veli Gunnar Sigfrid Palmroth (16. syyskuuta 1913 Kotka − 31. tammikuuta 1965 Kööpenhamina, Tanska) oli suomalainen suurlähettiläs ja juristi.Kuka kukin on 1954UppslagsVerket Finland : Palmroth, Gunnar Palmrothin vanhemmat olivat apteekkari Lauri Einar Palmroth ja Hilma Elisabet Petterson. Hän pääsi ylioppilaaksi 1931 ja suoritti ylemmän oikeustutkinnon 1936. Palmroth sai varatuomarin arvon 1939. Palmroth oli harjoittelijana Suomen Pariisin ja Brysselin lähetystöissä 1938, avustajana Brysselin lähetystössä 1939−1940, ulkoasiainministeriössä 1940−1941 ja Tukholman lähetystössä 1941−1943. Palmroth oli 2. lähetystösihteerinä Tukholmassa 1943−1944 ja Madridissa 1944−1945, ulkoasiainministeriön jaostosihteerinä 1945−1948 ja Sotevan edustajana Länsi-Saksassa sekä konsulina Frankfurt am Mainissa 1948−1950. Palmroth toimi sitten ulkoasiainministeriössä kauppapoliittisen osaston apulaisosastopäällikkönä 1950−1953 ja osastopäällikkönä 1953−1955. Tämän jälkeen hän oli suurlähettiläänä Varsovassa 1955−1958 ja Pariisissa 1958−1965. Vuonna 1965 hän sai nimityksen lähettilääksi Tukholmaan mutta hän kuoli Kööpenhaminassa matkalla uuteen asemapaikkaansa. Palmroth oli valtion lisenssitoimikunnan ja kauppaneuvotteluvaltuuskuntien puheenjohtajana vuodesta 1947. Hän sai pääkonsulin arvon 1951. Gunnar Palmroth oli naimisissa vuodesta 1939 Sonja Irmelin Lindquistin kanssa. == Lähteet == Luokka:Suomen suurlähettiläät Luokka:Suomalaiset juristit Luokka:Vuonna 1913 syntyneet Luokka:Vuonna 1965 kuolleet
Kissani Jugoslavia

Kissani Jugoslavia on Pajtim Statovcin ensimmäinen romaani. Romaanissa tutkitaan Kosovossa asuvan naisen ja hänen Suomessa pakolaisena asuvan poikansa elämää. Kirja julkaistiin ensimmäisen kerran suomeksi vuonna 2014. Se sai vuoden 2014 Helsingin Sanomien kirjallisuuspalkinnon. Siitä tehtiin näytelmä, joka esitettiin Suomen Kansallisteatterissa Helsingissä vuonna 2018. == Lähteet == Luokka:Suomalaiset romaanit Luokka:Vuoden 2014 kirjat
Laiterla (Perniö)

Laiterla on kylä Salon kaupungin Perniössä. Kylä sijaitsee Perniönjoen varrella noin kolme kilometrin päässä Perniön kirkonkylästä. Laiterlan kylämäki erottuu selvästi peltojen keskeltä. Kylän peltoalue rajoittuu idässä Perniönjokeen ja lännessä laajaan metsäiseen moreenimuodostumaan. Laiterlan pohjoispuolella on Ali-Melkkilä ja eteläpuolella Kyynämäki. Kylän asutus sijoittuu kylämäen lisäksi moreenimuodostuman itäreunalle. Laiterlasta on joskus käytetty myös rinnakkaisnimeä Laitila. Kylä on syntynyt viimeistään varhaiskeskiajalla. Perniönjoen vastarannalta on tehty rautakautisia löytöjä, muttei Laiterlasta. 1700-luvulla Laiterlassa oli neljä tilaa, joista on lohkottu 1900-luvulla ensin itsenäistyviä torppia ja sitten pientiloja siirtoväelle. Kylän ja kylämäen läpi rakennettiin maantie vuonna 1961. Laiterlan kansakoulu perustettiin 1920-luvulla ja se lakkautettiin alakouluna vuonna 2005. ==Lähteet== Luokka:Perniön kylät
Aleksei Apuhtin

Aleksei Nikolajevitš Apuhtin (; 1840Apukhtin Alexey persona.rin.ru tai 1841 − 1893) oli venäläinen runoilija. Hän on Puškinia esikuvanaan pitäen kirjoittanut hienoja kaunismuotoisia runoja.Apuhtin, Aleksei, Tietosanakirja osa 1, palsta 493−494, Tietosanakirja Osakeyhtiö 1909 (Projekt Runeberg) Apuhtin suoritti lakitieteen tutkinnon 1859 ja työskenteli ensin oikeusministeriössä ja sittemmin sisäministeriössä. Kirjalliselle uralle hän ryhtyi jo opiskeluaikana. Itsekriittisyyden vuoksi hänen nuoruudentuotantoonsa kuuluneet 35 runoa ilmestyivät vasta hänen kuolemansa jälkeen. Vuosina 1859−1862 lehdissä julkaistut runot saivat innostuneen vastaanoton, mutta sen jälkeen hän vaikeni moneksi vuodeksi. Parhaan tuotantonsa hän kirjoitti tauon jälkeen. Romaanien kirjoittamisen hän aloitti 1890, mutta hänen kolme romaaniaan julkaistiin vasta hänen kuolemansa jälkeen. Parhaimmillaan hän oli kuitenkin runoilijana.Apukhtin, Aleksei Nikolayevitch Encyclopedia Americana 1920 ==Suomennettu tuotanto== * "Elämän ja kuoleman välissä", kertomus antologiassa Minä pelkään: venäläistä kauhua ja mystiikkaa, toim. ja suom. Mika Rassi. Savukeidas 2014 ISBN 978-952-268-096-9 == Lähteet == ==Aiheesta muualla== Luokka:Goottilaisten romaanien kirjoittajat Luokka:Venäläiset kirjailijat Luokka:Vuonna 1841 syntyneet Luokka:Vuonna 1893 kuolleet
Mihail Gluhov

Mihail Gluhov (ven. Михаил Глухов, s. 13. toukokuuta 1988 Orsk) on venäläinen jääkiekkoilija, pelipaikaltaan vasen laitahyökkääjä. Gluhov laukoo vasemmalta. Hän on edustanut KHL-urallaan aikaisemmin myös Lada Toljattia, Amur Habarovskia ja Atlant Mytištšia. Gluhov voitti KHL:n mestaruuden eli Gagarin Cupin vuonna 2018 Ak Bars Kazanin paidassa. == Lähteet == == Aiheesta muualla == * * Luokka:Venäläiset jääkiekkoilijat Luokka:Vuonna 1988 syntyneet Luokka:Elävät henkilöt
Curetis brunnea

Curetis brunnea on sinisiipisten (Lycaenidae) heimoon kuuluva perhoslaji. Lajia tavataan Taiwanista ja Kiinasta. Sen kuvasi tieteelle Alfred Ernest Wileman vuonna 1909. == Lähteet == == Aiheesta muualla == Luokka:Sinisiivet
Venäjän ilmasto

Venäjän ilmasto on pääosin mannermainen maan suuren pinta-alan vuoksi; suuri osa maasta on kaukana rannikkoalueista. Etelän ja idän suuret vuoristot estävät Intian valtameren ja Tyynenmeren leudontavia vaikutuksia, mutta Venäjä on pohjoisessa altis Arktisen alueen ja lännessä Atlantin valtameren vaikutukselle. Hallitseva tyyppi Köppenin ilmastoluokituksen mukaan katsottuna on lämminkesäinen mannerilmasto Dfb, joka vallitsee esimerkiksi maan pääkaupungissa Moskovassa. Subarktinen mannerilmasto Dfc on toiseksi laajalle levinnein ja kolmanneksi eniten tavataan kuumakesäistä mannerilmastoa Dfa. Myös subtrooppista kosteaa ilmastoa Cfa sekä keskileveysasteiden aroilmastoa BSk on Venäjällä jonkin verran. Keskilämpötilat laskevat lännestä Siperiaa kohti joka leveysasteella. == Lämpötilat == Venäjän vuotuinen keskilämpötila on −0,6 celsiusastetta. Lämpimin kuukausi on heinäkuu 16,2 celsiusasteen keskilämpötilalla ja kylmin tammikuu −18 celsiusasteen keskiarvolla. Venäjän kaikkien aikojen pakkasennätys −67,7 celsiusastetta on mitattu sekä Verhojanskissa 5. ja 7. helmikuuta 1829 että Oimjakonissa 6. helmikuuta 1933. == Vuodenajat == Venäjällä tavataan oikeastaan vain kahta vuodenaikaa, talvea ja kesää. Syksy ja kevät ovat vain lyhyitä välivaiheita näiden vuodenaikojen välissä. Vuodenaikojen välinen keskilämpötilaero on Moskovassa 29 celsiusastetta ja tämä kasvaa syvemmälle sisämaahan mennessä. === Talvi === Talvella ilmanvirtaukset tasoittavat usein leveysasteista johtuvia lämpötilaeroja etelän ja pohjoisen välillä. Euraasian aron jäähtyminen muodostaa talvisin Venäjän ylle vahvan korkeapainekeskittymän. Ilman virtaukset ulospäin näiltä korkeapainealueilla aiheuttaa sen, että talvella tuulet puhaltavat Euroopan Venäjälle lounaasta, suurimmalle osalle Siperiaa etelästä ja luoteesta Tyynenmeren rannikkoa pitkin. Erittäin kylmät talvilämpötilat ovat ominaisia suuressa osassa Venäjää. Pakkaseton jakso kestää yli kuusi kuukautta vain Kaukasuksen pohjoisosissa. Maan Euroopassa sijaitsevissa osissa pakkaseton jakso kestää 3–5 kuukautta ja se on lyhimmillään Siperiassa, missä se on vain kaksi kuukautta. === Kesä === Kesäisin maa-alueiden lämmetessä tuulen suunnat kääntyvät. Tällöin Euroopan Venäjälle tuuli puhaltaa luoteesta, Siperialle pohjoisesta ja kaakkoisille alueille Tyyneltämereltä. == Sateisuus == Venäjän vuotuinen keskimääräinen sademäärä on noin 511 millimetriä. Maan länsiosat ovat sateisimpia alueita, missä voi sataa 750 millimetriä vuodessa. Venäjän arojen kaakkois- ja eteläosat ovat kuivimpia alle 200 millimetrin vuosisademäärällään. == Ilmaston lämpeneminen == Venäjän vuotuisen keskilämpötilan voidaan odottaa nousevan 2000-luvun puoliväliin mennessä 0,7–2,6 celsiusastetta verrattuna vuosien 1980–1999 keskilämpötilaan. Nousu on suurempaa talvella. Päivien keskimääräisen ylin lämpötila nousee todennäköisesti noin 3 celsiusastetta päivien keskimääräisten alimpien lämpötilojen noustessa 4–6 celsiusastetta, mikä tarkoittaa lämpötilan vuorokausivaihtelun pienenemistä etenkin Euroopan Venäjällä. == Lähteet == Luokka:Venäjän maantiede Luokka:Ilmasto maittain
Santtu Jokinen

Santtu Jokinen (s. 30. maaliskuuta 1974) on suomalainen toimitusjohtaja, joka toimii SM-liigajoukkue Turun Palloseuran toimitusjohtajana vuodesta 2017 lähtien. Hänellä on myös aikaisempaa kokemusta toimitusjohdosta. == Lähteet == Luokka:Elävät henkilöt Luokka:Suomalaiset yritysjohtajat Luokka:Vuonna 1974 syntyneet
Spink

Spink voi tarkoittaa seuraavia: == Paikkoja == * Spink, kylä Laoisin kreivikunnassa Irlannissa * Spink County, Yhdysvaltain piirikunta == Henkilöitä == * Bob Spink (s. 1948), brittiläinen poliitikko * Jimmy Spink (1890–1943), englantilainen jalkapalloilija * Nigel Spink (s. 1958), englantilainen jalkapalloilija * Solomon L. Spink (1831–1881), yhdysvaltalainen juristi * Tylor Spink (s. 1992), kanadalainen jääkiekkoilija * Tyson Spink (s. 1992), kanadalainen jääkiekkoilija Luokka:Täsmennyssivut Luokka:Sukunimet
Isosepelkalastaja

Isosepelkalastaja (Megaceryle torquata) on kuningaskalastajiin kuuluva lintulaji. Lajia tavataan hyvin laajalta alueelta Pohjois-, Keski- ja Etelä- Amerikasta. ==Koko ja ulkonäkö== Isosepelkalastaja on Amerikan mantereilta tavattavista kuningaskalastajista suurikoisin ja voi kasvaa 38-42 cm pitkäksi. Sukupuolet eroavat hieman toisistaan ulkonäöltään. Isosepelkalastajakoiras on päästään, töyhdöstään, selästään ja siivistään väriltään harmahtavan sininen. Kurkun ja kaulan ympäri kulkee valkoinen juova ja vatsa ja rinta ovat punaruskeat. Naaraslintu eroaa rinnastaan, joka on harmahtavan sininen ja alaosastaan valkoinen. Isosepelkalastajan nokka on suuri, teräväkärkinen ja väriltään harmaa. ==Levinneisyys ja elinympäristö== Isosepelkalastajaa tavataan Teksasista Rio Grande-joen laaksosta Keski-Amerikan läpi ja lähes koko Etelä-Amerikasta. Sen elinympäristöä ovat joet, järvet, lammet, laguunit ja suot. Ne elävät usein yksin tai pareittain. Lajin ravintoa ovat kalat kuten kirjoahvenet, sammakot ja käärmeet, joita lintu pyydystää syöksysukeltamalla. Isosepelkalastaja pesii rantatörmän kolossa. Teksasissa pesimäkausi on toukokuussa, Keski-Amerikssa maalis-toukokuussa ja Etelä-Amerikassa tammi- huhtikuussa. ==Lähteet== Luokka:Kuningaskalastajat
Metsu

Metsu on muun muassa seuraavien henkilöiden sukunimi: * Gabriël Metsu (1629–1667), alankomaalainen maalari * Bruno Metsu (1954–2013), ranskalainen jalkapalloilija * Koen Metsu (s. 1981), belgialainen poliitikko Luokka:Täsmennyssivut
Agustín Argüelles

Agustín Argüelles (1776−1844) oli espanjalainen valtiomies. Hän oli 1808−1814 cortesin eli valtiopäiväin jäsen ja liittyi vapaamielisiin, jonka johdosta hän Ferdinand VII:n tultua kotimaahan 1814 joutui vankilaan. Hän vapautui vuoden 1820 vallankumouksen jälkeen ja oli 1820−1821 sisäasiainministerinä. Kun vapaa hallitusmuoto taas lakkautettiin, Arguelles pakeni Englantiin, mutta palasi saatuaan armahduksen 1832 ja tuli jälleen cortesin jäseneksi. Hän oli jonkin aikaa toisen kamarin puheenjohtaja. 1841 cortes valitsi hänet alaikäisen kuningattaren holhoojaksi. Arguelles oli innokas vapauden ystävä ja siveellisessä elämässään moitteeton.Arguelles, Agostin, Tietosanakirja osa 1, palsta 542, Tietosanakirja Osakeyhtiö 1909 (Projekt Runeberg) == Lähteet == ==Aiheesta muualla== Luokka:Espanjalaiset poliitikot Luokka:Espanjan ministerit Luokka:Vuonna 1776 syntyneet Luokka:Vuonna 1844 kuolleet
Emmi Kyytsönen

Emmi Kyytsönen on helsinkiläinen graafinen suunnittelija joka tekee kirjojen kansien ja kuvituksia. Hän on valmistunut taiteen maisteriksi Aalto-yliopiston taiteiden ja suunnittelun korkeakoulusta (ennen Taideteollinen korkeakoulu). Kyytsönen aloitti työt kirjojen parissa Otavalla kesätöissä ja työskenteli vuosina 2005–2009 Otavalla yleisen kirjallisuuden kirjagraafikkona. Vuonna 2010 hän perusti Karppi Design toiminimen. Kyytsönen on tehnyt kuvituksen piirrokset Lasse J. Laineen ja Iiris Kalliolan kirjoittamaan Suomen lasten luontokirjaan joka sai vuonna 2010 WWF Suomen Vuoden luontokirja -palkinnon ja vuonna 2011 Tiedonjulkistamisen valtionpalkinnon. == Lähteet == == Aiheesta muualla == * * Luokka:Suomalaiset graafiset suunnittelijat Luokka:Syntymävuosi puuttuu Luokka:Elävät henkilöt Luokka:Suomalaiset kuvittajat
Kirsi Äyräs

Kirsi Äyräs on Varsinais-Suomen Viro-keskus ry:n toiminnanjohtaja vuodesta 2012. Hän oli Turun Tienoon toimittaja ja toimitussihteeri vuosina 1988–2005, Tarton suomalaisen koulun yhdistys ry:n puheenjohtaja 2006–2012 ja Tarton kansainvälisen koulun (Tartu International School) johtokunnan jäsen 2008–2022. Viron ulkoministeriö nimesi Äyräksen 26. marraskuuta 2019 kansalaisdiplomaatiksi ansioistaan Viron ja Suomen suhteiden edistämisessä ja virolaisen kulttuurin esittelemisessä Turun alueella. ==Lähteet== Luokka:Suomalaiset kansalaisaktivistit Luokka:Suomalaiset toimittajat Luokka:Elävät henkilöt Luokka:Syntymävuosi puuttuu
Kaikukuvaus

thumb|Kaikukuva 12-viikkoisesta sikiöstä Kaikukuvaus tai ultraäänikuvaus on radiologinen kuvantamismenetelmä, joka perustuu suurtaajuisen äänen heijastumiseen eri tiheyksisten kudosten rajapinnoista. Ultraäänilaitteella voidaan kuvantaa pehmytkudoksia reaaliaikaisesti. Ultraäänitutkimuksessa tarkastellaan yleensä liikkuvaa kuvaa, mutta mittauksia ja kuvan tallennusta varten kuva voidaan pysäyttää. Korkeat ultraäänet heijastuvat kudoksista eri tavoin. Kovista kudoksista kuten luun pinnasta ja paksuista kalvoista ne heijastuvat kokonaan, nesteestä (esimerkiksi virtsarakko) heijastuu hyvin vähän. Mitä enemmän nestettä tutkittava kohde sisältää, sitä tummempana se näkyy kuvassa. Tiiviit kudokset näkyvät valkoisina. Tyypillisiä tutkimuskohteita ovat kohtu ja sikiö, maksa, munuaiset ja sydän. Lisäksi poski- ja otsaontelotulehduksia (sinuiitti) tutkitaan ultraäänellä. Luita ja niveliä ei yleensä tutkita, koska kuvassa nähdään vain pinta mutta ei luun sisään. Mahan ja suoliston tutkiminen on hankalaa, koska ääniaalto ei etene näiden sisältämissä kaasuissa. Keuhkojen tutkiminenkin on rajoittunutta. Erityisanturin avulla voidaan saada parempi näkyvyys useammista rakenteista. Esimerkiksi prostatatutkimuksissa hyödynnetään endoraktaalista anturia. Kilpirauhasen ja kaulan kuvantamisessa taas saadaan hyvä kuvatarkkuus jo pinta-anturin avulla.Docrates: Ultraääni Niin sanotuilla doppler- ultraäänilaitteilla voidaan havaita kohteen liikkumissuunta. Anturia kohti tuleva kohde näytetään eri värisenä kuin poispäin menevä kohde. Doppler- ultraääntä käytetään tutkittaessa verenvirtausta ja sillä voidaan havaita ja tutkia muun muassa sydämen läppävikoja, joihin liittyy usein virtaavan veren poikkeavaa pyörteilyä. Pyörteet näkyvät näin sinisinä ja punaisina purskahduksina. Ultraääni on turvallinen kuvantamismenetelmä, koska siinä ei tarvita ionisoivaa säteilyä. == Viitteet == == Aiheesta muualla == Luokka:Lääketieteellinen diagnostiikka Luokka:Radiologia
Yle Uutisvahti

Yle Uutisvahti oli Yleisradion vuonna 2014 julkaisema uutissovellus, jossa käyttäjä voi seurata Yle Uutisten sisältöjä. Sovellus oli saatavana Android- ja iOS-käyttöjärjestelmille. Yle Uutisvahti oppi käyttäjänsä valinnoista, käyttäjä voi halutessaan korostaa tai vähentää tiettyjen aiheiden näkyvyyttä sovelluksessa. Uutisvahti lähetti myös ilmoituksia käyttäjän mobiililaitteesen ja suositteli uutisia. Uutisvahdista tuli lokakuussa 2018 maailman ensimmäinen uutissovellus, jossa koneoppiva robotti tuo suosituksia suoraan käyttäjän lukitusnäytölle. Suosittelualgoritmi oppi käyttäjän kiinnostuksen kohteet sovelluksen historiatietoja käyttämällä ja käyttäjän itsetekemiä aihepainotuksia seuraamalla. Uutisvahti siirtyi osaksi Yle-sovellusta vuoden 2023 aikana. Uutisvahdin toiminnot löytyvät jatkossa Yle-sovelluksesta. Suosituimmat ominaisuudet, kuten tuoreimmat uutiset, läheltä- ja sinulle- listat, ovat Yle-sovelluksessa samaan tapaan kuin Uutisvahdissa. == Katso myös == * Yle Uutiset * Yle Areena * Yle Elävä arkisto == Lähteet == Luokka:Ylen verkkopalvelut Luokka:Android-sovellukset Luokka:IOS-sovellukset Luokka:Vuoden 2014 ohjelmistot
Arnljot Gelline

Arnljot Gelline (k. 1030Arnljot Gelline, Nordisk familjebok s. 50–51, Nordisk familjeboks förlags aktiebolag 1904 (Projekt Runeberg)) oli ruotsalainen pakolainen ja rosvo Jämtlannin metsissä, päätä pitempi kaikkia muita miehiä. Hän rupesi 1030 Olavi Pyhän palvelukseen tämän mennessä Norjaan. Kuninkaan kehotukseen kastattaa itsensä hän vastasi: "Tähän saakka olen uskonut vain omaan voimaani ja kykyyni, mutta tämän jälkeen tahdon, kuningas, mieluummin uskoa sinuun" ja vastaanotti sitten kasteen. Pian sen jälkeen hän kaatui kuninkaan kanssa Stiklestadin taistelussa. Bjørnstjerne Bjørnson on kirjoittanut hänestä samannimisen runon.Arnljot Gelline, Tietosanakirja osa 1, palsta 585, Tietosanakirja Osakeyhtiö 1909 (Projekt Runeberg) ==Kirjallisuudessa== * Bjørnstjerne Bjørnsonin runoelma Arnljot Gelline vuodelta 1870. * Victor Hugo Wickströmin romaani Arnliot Gällina vuodelta 1896. * Aksel Lindströmin romaani Rövaren vuodelta 1960, jossa Arnljot Gelline on päähenkilö. ===Näytelmiä=== * Wilhelm Peterson-Bergerin ooppera Arnljot vuodelta 1910, jota on vuodesta 1935 esitetty vuosittain puhenäytelmänä Frösönin saarella Arnljotlägdenissä. * Spelet om Heilag Olav, jota on esitetty vuosittain heinäkuussa vuodesta 1954 Norjassa Stiklestadissa. Arnljot kohtaa siinä kuningas Olavi Pyhän, ottaa kasteen ja taistelee hänen armeijassaan. == Lähteet == Luokka:Ruotsalaiset henkilöt Luokka:Keskiajan henkilöt Luokka:Syntymävuosi tuntematon Luokka:Vuonna 1030 kuolleet
Nukkahanhikki

Nukkahanhikki (Potentilla villosa) on ruusukasvien heimoon ja sormihanhikkien sukuun kuuluva kukkakasvilaji. Kasvi on kotoisin Pohjois-Amerikan luoteisosista, jossa sen levinneisyys ulottuu Alaskasta Albertan kautta Oregoniin; yksittäisiä havaintoja on myös Itä-Aasiasta. == Ulkonäkö ja koko == Nukkahanhikki on monivuotinen, maavarrellinen ruohokasvi. Sillä on useita karvaisia tai nukkaisia, 20–30 senttimetrin korkuisia varsia, jotka kasvavat vanhojen, kuolleiden lehtien alle hautautuneesta paksusta pohjasta. Paksut, nahkeat pohjuslehdet ovat jakautuneet kolmeen lehtisuonelliseen, hammaslaitaiseen lehdykkään, joiden alapinta on nukkainen tai silkkikarvainen. Korkeammalla varressa voi olla muutamia lähes samankokoisia lehtiä. Nukkahanhikki kukkii heinäkuusta syyskuuhun; kukinnossa on yhdestä viiteen kukkaa. Verhiö on viisilohkoinen; kukkapohjuksessa on viisi suojuslehdykkää. Kulhomaisessa teriössä on viisi keltaista, lovikärkistä terälehteä, joista jokaisen pituus on korkeintaan 1,2 senttimetriä. Jokaisessa terälehdessä on oranssi tyvilaikku. Kukan keskuksessa on tavallisesti 20 hedettä. Nukkahanhikin hedelmä on lukuisista pienistä pähkylöistä koostuva kertohedelmä. == Elinympäristö == Nukkahanhikki on tyypillinen merenrantakasvi. Sitä esiintyy rannikkojyrkänteillä ja rannoilla, mutta myös niityillä, tundralla ja vuoristolouhikoissa. == Lähteet == Luokka:Sormihanhikit
PerformanceSirkus

PerformanceSirkus on helsinkiläinen, vuonna 1996 näyttelijä-ohjaaja, teatteritaiteen maisteri Vesa-Petteri Asikaisen perustama monitaiteellinen ammattiteatteriryhmä, joka yhdistää esityksissään puhe- ja musiikkiteatteria, tanssia ja sirkustaidetta, tarjoten ainutlaatuista monitaiteellista teatteria, jollaista ei muualla Suomessa nähdä. Ainutlaatuisuus perustaa pohjansa poikkitaiteellisuuteen; eri taiteenlajeja sulavasti yhdistelevään ja yhteen nitovaan esitystaiteen genreen. PerformanceSirkus on profiloitunut myös aktiiviseksi kiertueteatteriksi, joka on vaikuttanut esitystoiminnallaan sekä alueellisesti että valtakunnallisesti. PerformanceSirkusyhdistys on teatterin, sirkusteatterin ja musiikin moniosaaja, joka on perustamisestaan lähtien vaikuttanut laaja-alaisesti, ainutlaatuisesti ja aktiivisesti näyttämötaiteen kentällä. Lisäksi PerformanceSirkusyhdistys on tehnyt pitkäjänteistä taide- ja ympäristökasvatustyötä sekä verkostoitunut ja esiintynyt lukuisissa tapahtumissa myös kansainvälisesti. PerformanceSirkusyhdistyksen osaamisessa yhdistyvät pedagoginen ammattitaito ja laaja kokemus useista monivuotisista kulttuuriyhteistyöhankkeista. Teatterin toimintaa ovat vuosien varrella tukeneet mm. Helsingin kulttuurikeskus, Taiteen edistämiskeskus ja Opetus- ja kulttuuriministeriö. PerformanceSirkuksen toimitilat sijaitsevat Kaapelitehtaalla Helsingissä. Luokka:Suomalaiset sirkukset
Siniraitapiikkimakrilli

Siniraitapiikkimakrilli (Caranx sexfasciatus) on piikkimakrillien (Carangidae) heimoon kuuluva kalalaji. Siniraitapiikkimakrillin tavallinen pituus on 60 senttimetrin luokkaa, mutta maksimipituus on jopa 120 senttimetriä. Suurin lajilla tavattu paino on 18 kilogrammaa. Siniraitapiikkimakrillia tavataan indopasifisella merialueella ja itäisellä Tyynellämerellä. Siniraitapiikkimakrilli saavuttaa sukukypsyyden keskimäärin 42 senttimetrin mittaisena. Aikuiset siniraitapiikkimakrillit elävät riutoilla meri- ja rannikkovesissä 0–146 metrin syvyisessä vedessä. Nuoria yksilöitä voidaan tavata estuaareissa. Ne muodostavat tiheitä parvia saalistakseen kaloja, kuten kardinaaliahvenia. Siniraitapiikkimakrillit ajavat saaliskalaparven koralliriuttaa päin, ja kun ne menevät paniikkiin, on piikkimakrillien helppoa napata ne. Lajin ravintoa ovat kalojen lisäksi kalmarit ja äyriäiset. == Lähteet == Luokka:Piikkimakrillit
FV-4

FV-4 on Fuerteventuran saarella, Espanjassa kulkeva päätie, joka saa alkunsa FV-2 risteyksestä Tuinejen kunnassa lähellä Teguitarin kylää. Tie päättyy Gran Tarajalin satamakaupunkiin ja sillä on pituutta vain noin neljä ja puoli kilometriä. Pääosin tie on kaksikaistainen, mutta Gran Tarajalin kaupungissa on lyhyt nelikaistainen osuus. Tie yhdistää FV-2 kanssa saaren pääkaupunki Puerto del Rosarion Gran Tarajalin satamaan, josta on lauttayhteys Gran Canarialle. == Reitti == * Tuineje ** Teguitar (FV-2, FV-20) ** Barrio de Panchito Ramos (FV-512) ** La Fuentita (FV-520) ** Las Playitas (FV-512) ** Gran Tarajal == Lähteet == Luokka:Fuerteventura Luokka:Kanariansaarten liikenne
Satayksivuotias, joka jätti laskun maksamatta ja katosi

Satayksivuotias, joka jätti laskun maksamatta ja katosi () on ruotsalainen komediaelokuva vuodelta 2016. Se on suoraa jatkoa vuonna 2013 ensi-iltansa saaneelle Satavuotias, joka karkasi ikkunasta ja katosi -komedialle, joka perustuu Jonas Jonassonin samannimiseen romaaniin. Elokuvassa päähenkilö Allan (es. Robert Gustafsson) päätyy uuteen seikkailuun etsiessään arvokkaan neuvostoliittoaikaisen limsan reseptiä. Elokuva sai ensi-iltansa Suomessa ja Ruotsissa 25. joulukuuta 2016. == Juoni == Elokuva jatkuu siitä mihin edellinen päättyi. Allan on elänyt vuoden verran leppoisaa elämää Balilla mutta nyt rahat alkavat olla lopussa. 101-vuotissyntymäpäiväjuhlissaan hän tarjoaa ystävilleen punaista juomaa, limonadia nimeltä kansansooda, jonka kehittämisessä hän auttoi venäläisiä työskennellessään kylmän sodan aikana vakoojana sekä venäläisille että amerikkalaisille. Allan ystävineen aikoo rikastua juoman avulla ja he päättävät matkustaa Berliiniin, jonne Allan muistelee jättäneensä reseptin. Matkalla Allan muistelee menneitä. Peräänsä he saavat kostonhimoiset gangsterit, vanhat tutut Venäjältä sekä Amerikan keskustiedustelupalvelu CIA:n. == Näyttelijöitä == == Vastaanotto == Episodi Niko Ikonen Film-O-Holic.com Janne Kahila Ilta-Sanomat Taneli Topelius Turun Sanomat Päivi Valotie == Lähteet == == Aiheesta muualla == * Luokka:Vuoden 2016 ruotsalaiset elokuvat Luokka:Ruotsalaiset komediaelokuvat
FV-10

FV-10 on Fuerteventuran saarella, Espanjassa sijaitseva päätie, joka saa alkunsa saaren pääkaupunki, Puerto del Rosariosta. Sieltä tie jatkuu La Olivan kuntakeskuksen kautta El Cotilloon. Tie on kokonaisuudessaan noin 37 kilometriä pitkä. Tiellä on lyhyitä nelikaistaosuuksia Puerto del Rosariossa sekä muutama ohituskaistaosuus. == Reitti == * Puerto del Rosario (FV-3) ** Los Estancos (FV-220, FV-219) ** Tetir (FV-222, FV-225) ** La Matilla (FV-207) * La Oliva ** Tindaya (FV-103) ** La Oliva (FV-101) ** Lajares (FV-109) ** El Roque ** El Cotillo ==Lähteet== Luokka:Fuerteventura Luokka:Kanariansaarten liikenne
Lintulampi (Espoo)

Lintulampi () on noin 30 aarin laajuinen metsälampi luoteisessa Espoossa. Virallisen kaupunginosajaon mukaan se sijaitsee Nuuksiossa. Nuuksion Pitkäjärvi sijaitsee Lintulammen länsipuolella ja Bodominjärvi itäpuolella. Edellisiä lähempänä pohjoisessa on muun muassa Hynkänlampi ja Sultingsträsk; myös etelässä on useita pieniä vakavesiä, kuten Pikku Sorlampi, Sorlampi ja Malmilampi.Lintulampi Espoon karttapalvelussa Lintulampi sijaitsee Espoonjoen valuma-alueella, joka on kolmannen jakovaiheen vesistöalue Suomenlahden rannikkoalueen päävesistössä. Lintulampea ei pidä sekoittaa ruotsinkielisen nimensä perusteella Kakarlampeen, joka sijaitsee nelisen kilometriä Lintulammesta lounaaseen. == Aiheesta muualla == *Paikkatietoalusta: Lintulampi == Lähteet == Luokka:Espoon järvet Luokka:Nuuksio Luokka:Espoonjoen vesistö
Christoph Arnold

Christoph Arnold (1650 Sommerfeld Leipzigin lähellä − 1695) oli tähtitieteellisistä havainnoista kuuluisa saksalainen talonpoika. Hän perusti omin varoin havaintotornin taloonsa ja oli ensimmäinen, joka käänsi huomion vuosien 1683 ja 1686 pyrstötähtiin ja teki havaintoja Merkuriuksen kulusta Auringon ohi 31. lokakuuta 1690. Hänen havaintonsa on julkaistu.Arnold Christoph, Tietosanakirja osa 1, palsta 586, Tietosanakirja Osakeyhtiö 1909 (Projekt Runeberg) == Lähteet == Luokka:Saksalaiset tähtitieteilijät Luokka:Vuonna 1650 syntyneet Luokka:Vuonna 1695 kuolleet
Edwin Arnold

Edwin Arnold, Sir (1832–1904) oli englantilainen runoilija ja orientalisti. Hän oleskeli jonkun aikaa Intiassa, Hän oli Daily Telegraphin toimittaja ja tunnettu teoksestaan The Light of Asia (1898), jossa hän käsitteli Buddhan elämää ja oppia. Teoksen on kuvittanut Jessie M. King. Hän on kirjoittanut muitakin runoja sekä proosaa.Arnold, Edwin, Tietosanakirja osa 1, palsta 586, Tietosanakirja Osakeyhtiö 1909 (Projekt Runeberg). ==Teokset== * Aasian valo: runoelma Gautama Buddhan elämästä ja opista (The Light of Asia), suomentanut Jussi Snellman, WSOY 1951. == Lähteet == ==Aiheesta muualla== Luokka:Englantilaiset runoilijat Luokka:Orientalistit Luokka:Vuonna 1832 syntyneet Luokka:Vuonna 1904 kuolleet
Tania Mallet

Tania Mallet (19. toukokuuta 1941 – 30. maaliskuuta 2019) oli englantilainen malli ja näyttelijä. Hän esiintyi vuonna 1964 Sean Conneryn kanssa James Bond -elokuvassa 007 ja Kultasormi Tilly Mastersonina. Mallet oli Helen Mirrenin serkku, Malletin äiti ja Mirrenin isä olivat sisaruksia. Hän työskenteli jo ennen elokuvaosaansa mallina, ja palasi mallin uralle. Hän myös mainitsi, että mallina ansaitsi paremmin kuin elokuvaroolista. == Lähteet == Luokka:Englantilaiset näyttelijät Luokka:Brittiläiset mallit Luokka:Vuonna 1941 syntyneet Luokka:Vuonna 2019 kuolleet
Beckman

Beckman on muun muassa seuraavien henkilöiden sukunimi: * Arnold Orville Beckman (1900–2004), yhdysvaltalainen kemisti * Bror Beckman (1966–1929), ruotsalainen säveltäjä * Erik Beckman (1935–1995), ruotsalainen kirjailija * Ernst Beckman (1850–1924), ruotsalainen lehtimies ja poliitikko * Jonas Beckman (1729–1811), ruotsalais-suomalainen asessori ja ruukinpatruuna * ‎Oswald Heribert Beckman (1851–1924), amerikansuomalainen lääkäri * Rudolf Beckman (1889–1972), suomalainen juristi.
Parihanhikit

Parihanhikit (Argentina) on ruusukasvien heimoon kuuluva kasvisuku. Eräät tutkijat luokittelevat sukuun 70 lajia, kun taas toiset luokittelevat koko suvun lähisukuisten sormihanhikkien eli hanhikkien (Potentilla) sektioksi Leptostylae. == Lajeja == * Ketohanhikki (Argentina anserina, syn. Potentilla anserina) * Argentina anserinoides (syn. Potentilla anserinoides) * Argentina egedei (syn. Potentilla egedei) * Argentina pacifica (syn. Potentilla pacifica) == Lähteet == *
Richard Appel

Richard Appel (s. 21. toukokuuta 1963 New York) on yhdysvaltalainen televisiokäsikirjoittaja ja -tuottaja. Hän on tehnyt animoituja tilannekomediasarjoja Simpsonit, Kukkulan kuningas, Family Guy, American Dad! ja The Cleveland Show. Appel on alkuperäiseltä koulutukseltaan lakimies. Hän työskenteli Simpsonien käsikirjoittajana sarjan 6.–9. tuotantokausilla vuosina 1994–1997 ja kirjoitti sarjaan kuusi jaksoa. Hän loi sarjaan Mona Simpson -hahmon, jonka hän nimesi vaimonsa, kirjailija Mona Simpsonin mukaan. Sen jälkeen Appel on ollut Kukkulan kuninkaan vastaavana tuottajana (showrunner) 1997–2001, Family Guyn tuottajana (co-executive producer) vuodesta 2008 ja American Dad! -sarjan tuottajana (executive producer) 2008–2009. Hän kehitti The Cleveland Show -sarjan yhdessä Seth MacFarlanen ja Mike Henryn kanssa ja oli siinä sekä showrunner että executive producer yhdessä Henryn kanssa. Appel on ollut myös tuottajana The Bernie Mac Show -sarjassa (ei animaatio) ja näytellyt elokuvassa I Heart Huckabees. == Lähteet == == Aiheesta muualla == * Luokka:Simpsoneiden tekijät Luokka:Yhdysvaltalaiset televisiokäsikirjoittajat Luokka:Yhdysvaltalaiset televisiotuottajat Luokka:Vuonna 1963 syntyneet Luokka:Elävät henkilöt
Meriketohanhikki

Meriketohanhikki (Argentina anserina subsp. groenlandica) on ruusukasvien heimoon ja parihanhikkien sukuun kuuluvan ketohanhikin alalaji. Alalajista käytetään myös nimeä merihanhikki. Omana lajinaan pidetty Argentina egedii tai Potentilla egedei luetaan nykyisin kuuluvaksi meriketohanhikkiin. == Ulkonäkö ja koko == Argentina egedei on matalakasvuinen, monivuotinen ruohokasvi, jonka suikertavat punaiset rönsyt voivat olla jopa 80 senttimetriä pitkiä. Kasvin 10–40 senttimetrin pituiset lehdet ovat tasaisesti jakautuneet nyhälaitaisiin, 3–5 senttimetrin pituisiin ja kahden senttimetrin levyisiin lehdyköihin, joiden pinnalla on ohut kerros valkoisia, silkkimäisiä karvoja. Argentina egedei -lajin erottaa läheisestä sukulaisestaan ketohanhikista (Argentina anserina) juuri karvojen avulla, sillä jälkimmäisellä karvat ovat tiheämmässä. Argentina egedei -lajin keltaiset, viisiteräiset kukat kasvavat yksittäin 5–15 senttimetrin pituisen kukkavarren päässä; kukkien halkaisija on 2–3,5 senttimetriä. Hedelmä on lukuisista kuivista pähkylöistä koostuva kertohedelmä. == Levinneisyys ja elinympäristö == Argentina egedei on suolankestävä kasvi, joka kasvaa luonnonvaraisena Pohjoisen pallonpuoliskon arktisilla ja viileänlauhkeilla rannikkoseuduilla, erityisesti suolamarskissa. Lajin levinneisyysalueen eteläraja sijaitsee Pohjois-Amerikassa Kaliforniassa, Long Islandilla ja New Yorkissa, Euraasiassa Itämeren rannoilla ja Itä- Siperian rannikolla. Englanniksi lajia kutsutaan nimellä Eged's silverweed, mutta joskus siitä käytetään virheellisesti myös nimitystä Pacific silverweed. Nimitys Pacific silverweed viittaa tosin tavallisemmin lähisukuiseen Argentina pacifica -lajiin. == Luokittelu == Argentina egedei on aiemmin luokiteltu sormihanhikkien (Potentilla) sukuun nimellä Potentilla egedei. Lajia pidetään osana Argentina anserina -lajikompleksia; jotkut kasvitieteilijät pitävät lajia vaihtoehtoisesti Argentina anserina -lajin alalajina. == Lähteet == Luokka:Parihanhikit
Robert Shwartzman

Robert Shwartzman (, s. 16. syyskuuta 1999 Tel Aviv, Israel) on israelilais- venäläinen rata-autoilija. Shwartzman kuuluu Ferrarin nuorten kuljettajien koulutusohjelmaan. == Ura == Shwartzman aloitti kartingin vuonna 2004, viiden vuoden ikäisenä. Kartingammattilaisena hän vietti seitsemän vuotta, voittaen useita mestaruuksia ympäri Eurooppaa. Vuonna 2014 hän siirtyi Formula 4 -sarjaan. Vuosina 2016 ja 2017 hän kisasi Formula Renault -sarjassa. Hän voitti vuonna 2018 Toyota Racing Seriesin mestaruuden. Shwartzman voitti kauden 2019 FIA Formula 3 -sarjan mestaruuden. Hän kilpaili kausina 2020–2021 FIA Formula 2 -sarjassa. Kaudella 2022 hän toimi Formula 1 -sarjassa Ferrarin varakuljettajana. Vuonna 2022 Shwartzman siirtyi ajamaan Venäjän sijasta Israelin lisenssillä Venäjän hyökättyä Ukrainaan helmikuussa 2022. == Formula 3 -tulokset == Kausi Talli 1 2 3 4 5 6 7 8 9 10 11 12 13 14 15 16 Pisteet Sijoitus 2019 Prema Racing ESP FEA 1 ESP SPR 4 FRA FEA 2 FRA SPR 1 AUT FEA 5 AUT SPR 3 GBR FEA 5 GBR SPR 2 HUN FEA 5 HUN SPR Kesk. BEL FEA 2 BEL SPR 3 ITA FEA 1 ITA SPR 8 RUS FEA 2 RUS SPR 3 212 1. == Formula 2 -tulokset == Kausi Talli 1 2 3 4 5 6 7 8 9 10 11 12 13 14 15 16 17 18 19 20 21 22 23 24 Pisteet Sijoitus 2020 Prema Racing AUT FEA 3 AUT SPR 4 STY FEA 1 STY SPR Kesk. HUN FEA 1 HUN SPR 4 GBR FEA 14 GBR SPR 13 GBR FEA 8 GBR SPR 13 ESP FEA 2 ESP SPR 13 BEL FEA 5 BEL SPR 1 ITA FEA 9 ITA SPR 5 TUS FEA Kesk. TUS SPR 9 RUS FEA 11 RUS SPR 10 BHR FEA 8 BHR SPR 1 SKR FEA 4 SKR SPR 5 177 4. 2021 Prema Racing BHR SP1 4 BHR SP2 Kesk. BHR FEA 7 MON SP1 Kesk. MON SP2 10 MON FEA 4 AZE SP1 1 AZE SP2 5 AZE FEA 3 GBR SP1 1 GBR SP2 15 GBR FEA 5 ITA SP1 6 ITA SP2 3 ITA FEA 6 RUS SP1 3 RUS SP2 C RUS FEA 4 SAU SP1 5 SAU SP2 3 SAU FEA 2 ABU SP1 4 ABU SP2 2 ABU FEA 5 192 2. == Formula 1 -tulokset == === Tulokset kilpailuittain === Kausi Talli 1 2 3 4 5 6 7 8 9 10 11 12 13 14 15 16 17 18 19 20 21 22 23 24 Pisteet Sijoitus 2022 Ferrari BHR SAU AUS EMI MIA ESP MON AZE CAN GBR AUT FRA HUN BEL NED ITA SIN JPN USA TD MXC SÃP ABU TD – – 2023 Ferrari BHR SAU AUS AZE MIA MON ESP CAN AUT GBR HUN BEL NED TD ITA SIN JPN QAT USA MXC SÃP LVG ABU TD – – 2024 Kick Sauber BHR SAU AUS JPN CHN MIA EMI MON CAN ESP AUT GBR HUN BEL NED TD ITA AZE SIN USA MXC TD SÃP LVG QAT ABU \- - == Lähteet== Luokka:Israelilaiset autourheilijat Luokka:Venäläiset autourheilijat Luokka:Vuonna 1999 syntyneet Luokka:Elävät henkilöt
ICNIRP

ICNIRP (International Commission on Non-Ionizing Radiation Protection) eli Kansainvälinen ionisoimatonta säteilyä käsittelevä suojelutoimikunta on Saksassa vuonna 1992 perustettu tieteellinen yhdistys. Sen on perustanut Kansainvälisen säteilysuojeluyhdistys (IRPA) edistämään ionisoimattomalta säteilyltä suojautumista ihmisten ja ympäristön hyväksi. Järjestöllä on tässä aihepiirissä tunnustetun NGO-organisaation asema Maailman terveysjärjestön (WHO) ja Kansainvälisen työjärjestön (ILO) piirissä. Yhdistys koostuu enintään 14-jäsenisestä toimikunnastaInternational Commission on Non-Ionizing Radiation Protection. Structure & Membership. https://www.icnirp.org/en/about- icnirp/structure-membership/index.html, jonka jäsenet ovat edellisen toimikunnan valitsemiaInternational Commission on Non-Ionizing Radiation Protection. Commission 2020-2024 ICNIRP ACTIVITIES REPORT 2018. International Commission on Non-Ionizing Radiation Protection. https://www.icnirp.org/cms/upload/doc/Annual_Report_2018.pdf.. Toimikunta valitsee itselleen 25 ulkoista tutkimusalan neuvonantajaa ja sillä on apunaan Saksan Münchenissä sijaitseva kaksijäseninen tieteellinen sihteeristö, joka suorittaa hallinnollisia, tieteellisiä ja tiedotustehtäviä sekä vastaa yhdistyksen yhteiskuntasuhteistaInternational Commission on Non-Ionizing Radiation Protection. Scientific Secretariat. https://www.icnirp.org/en/contact/secretariat/index.html. ICNIRP perustettiin jatkamaan Kansainvälisen säteilysuojeluyhdistyksen (IRPA) asettaman kansainvälisen inonisoimattoman säteilyn komitean (INIRC) työtäInternational Commission on Non-Ionizing Radiation Protection. Aim, Status & History. https://www.icnirp.org/en/about-icnirp/aim-status-history/index.html. ==Toiminta== ICNIRP toimii Kansainvälisessä sähköisten ja magneettisten kenttien hankkeessa (International EMF Project), jonka muina osallistujatahoina ovat Maailman terveysjärjestö WHO, WHO:n kansainvälinen syöväntutkimuskeskus IARC, YK:n ympäristöohjelma UNEP, Kansainvälinen työjärjestö ILO, Kansainvälinen telekommunikaatiounioni ITU, Euroopan komissio, Kansainvälinen sähkötekninen komissio IEC sekä Pohjois-Atlantin puolustusliitto NATO ==Lähteet== ==Aiheesta muualla == *Electromagnetic fields and public health (2007) (who.int) Luokka:Saksalaiset järjestöt Luokka:Tiedejärjestöt
Gomphidiaceae

Gomphidiaceae on Boletales-lahkoon kuuluva sieniheimo, joka sisältää kolme tai neljä sukua. Suomessa esiintyy kaksi sukua, limanuljaskat (Gomphidius) sekä rusakkonuljaskat (Chroogomphus). Nämä kaksi sukua tunnetaan yhteisellä nimellä nuljaskat. Suurin osa Gomphidiaceae-lajeista on helttasieniä. Tämän vuoksi ne luokiteltiin ennen lahkoon Agaricales. == Suvut == * Rusakkonuljaskat (Chroogomphus) * Cystogomphus * Limanuljaskat (Gomphidius) * ?Gomphogaster == Lähteet == *
Andreas Gursky

Andreas Gursky (15. tammikuuta 1955 Leipzig) on saksalainen valokuvaaja. Hänet tunnetaan digitaalisesti muokatuista valokuvistaan, jotka tarkastelevat kriittisesti kulutusta sekä nykyelämän haittoja. == Historia == Hän syntyi vuonna 1955 Leipzigissa Itä-Saksassa. Hänen perheensä kuitenkin muutti Länsi- Saksaan Esseniin hänen ollessaan pieni. Vuoden 1957 loppupuolella he muuttivat edelleen Düsseldorfiin, missä hän myös vietti nuoruutensa. Hänen vanhemmillaan oli valokuvausstudio, mutta nuori Gursky ei ollut kuitenkaan silloin kiinnostunut alasta. Vuosina 1977 - 1980 hän opiskeli Folkwangin taideyliopistossa (Folkwang Universität der Künste) Essenissä. Tämän jälkeen hän aloitti vuonna 1980 opinnot valokuvaaja Thomas Struthin kannustamana maineekkaassa Düsseldorfin taideakatemiassa, jossa hän opiskeli vuoteen 1987 saakka. Opettajina hänellä oli muun muassa Bernd ja Hilla Becher. Vuosina 2010 – 2018 hänellä oli professuuri samassa oppilaitoksessa. == Valokuvat == Gurskya arvostetaan metodisesta lähestymistavastaan suurikokoisissa värivalokuvissa, joissa kuvataan usein arkkitehtuuria ja maisemaa yläperspektiivistä. Myös hänen räikeä digitaalisen manipulaation käyttö muuttaa katsojan käsitystä todellisuudesta, ja se on mullistanut modernia valokuvausta. Gurskyn teokset tunnetaan suuren koon lisäksi myös kalliista hinnasta. Vuonna 2011 hänen Rhein II -teoksestaan tuli kallein huutokaupassa myyty valokuva, jonka hinta oli yli 4,3 miljoonaa euroa. == Lähteet == == Aiheesta muualla== *Andreas Gurskyn kotisivut Luokka:Saksalaiset valokuvaajat Luokka:Vuonna 1955 syntyneet Luokka:Elävät henkilöt
Eurooppalainen rikosrekisteritietojärjestelmä

Eurooppalainen rikosrekisteritietojärjestelmä (, ECRIS) on huhtikuussa 2012 käyttöön otettu hajautettu tietojenvaihtojärjestelmä, joka mahdollistaa tehokkaan tietojenvaihdon annetuista rikostuomioista Euroopan unionin jäsenvaltioiden kesken. Järjestelmän avulla tuomarit, syyttäjät ja hallintoviranomaiset voivat saada kattavat tiedot kaikkien unionin kansalaisten rikostuomioista riippumatta siitä, missä jäsenvaltiossa tuomiot on annettu. Kukin jäsenvaltio tallentaa omien kansalaistensa rikosrekisteritiedot kansalliseen tietokantaansa, ja pyydettäessä toimittaa ne muille jäsenvaltioille. Järjestelmä oli aiemmin kolmansien maiden kansalaisten osalta puutteellinen, joten huhtikuussa 2019 siihen päätettiin lisätä keskitetty tietokanta, johon on koottu tietoja kolmansien maiden kansalaisten ja kansalaisuudettomien henkilöiden rikostuomioista (ns. ECRIS-TCN- järjestelmä). Järjestelmän avulla voidaan tehokkaammin selvittää, onko jollain EU-maalla rikosrekisteritietoja EU:n ulkopuolisen maan kansalaisesta, joka on parhaillaan rikosoikeudellisen menettelyn tai taustatarkastuksen kohteena. Järjestelmä luotiin, koska oli tarve parantaa rikosrekistereitä koskevaa EU:n laajuista tietojenvaihtoa. ECRIS-järjestelmää käytetään noin kolme miljoonaa kertaa vuodessa tietojen vaihtamiseksi aiemmista rikosoikeudellisista tuomioista. == Lähteet == Luokka:Euroopan unioni Luokka:Poliisitoimi Luokka:Tuomioistuimet
Limanuljaskat

Limanuljaskat (Gomphidius) on sienisuku, johon kuuluu kolme Suomessa esiintyvää lajia. Vuonna 1821 suvulle annettiin nimi Gomphus, mutta vuonna 1825 se vaihdettiin nykyiseen nimeen. Limanuljaska oli ensimmäinen sukuun luokiteltu laji. == Suomessa esiintyvät lajit == * Limanuljaska Gomphidius glutinosus * Punanuljaska Gomphidius roseus * Lehtikuusennuljaska Gomphidius maculatus == Lähteet == * Laji.fi: Limanuljaskat (Gomphidius) Luokka:Gomphidiaceae
Stupid Girl

Stupid Girl on brittiläisen rockyhtyeen The Rolling Stonesin kappale yhtyeen vuoden 1966 albumilta Aftermath. Kappale oli Aftermathin Yhdysvaltain version ”Paint It, Black” -singlen B-puoli. Mick Jagger ja Keith Richards tekivät kappaleen. ==Lähteet== Luokka:The Rolling Stonesin kappaleet Luokka:Vuoden 1966 kappaleet
Avoin puolue

Avoin Puolue r.p. (lyhenne AP, ruotsiksi Öppna Partiet) on maaliskuussa 2021 rekisteröity suomalainen puolue. Yhdistys aloitti puolueeksi rekisteröimiseen vaadittujen paperisten kannattajakorttien keräämisen 3.6.2020 ja sähköisten kannatusilmoitusten keräämisen 14.1.2021. Tarvittava 5 000 kannatusilmoituksen määrä saavutettiin 24.2.2021, ja oikeusministeriö lisäsi yhdistyksen puoluerekisteriin 1.3.2021. Piraattipuolueen listalta Helsingin kaupunginvaltuustoon valittu Petrus Pennanen perusti vuonna 2019 oman valtuustoryhmän kesken kauden. Muita valtuustopaikkoja puolueella ei ole ollut. Puolueen ensimmäiset vaalit olivat kuntavaalit 2021, mutta se ei saanut yhtäkään paikkaa kunnanvaltuustoihin. Avoin puolue oli mukana aluevaaleissa 2022 muttei saanut yhtäkään paikkaa aluevaltuustoihin. Puolue asetti ehdokkaita Vantaa–Keravan, Pirkanmaan, Pohjois-Karjalan ja Lapin hyvinvointialueilla. == Vaalitulokset == Vaalitulokset Vaalitulokset Vaalitulokset Vaalitulokset Vaalitulokset Eduskuntavaalit Eduskuntavaalit Eduskuntavaalit Eduskuntavaalit Eduskuntavaalit Vuosi Edustajat Äänet Äänet 2023 0 985 0,0 % Kuntavaalit Kuntavaalit Kuntavaalit Kuntavaalit Kuntavaalit Vuosi Edustajat Äänet Äänet 2021 0 435 0,0 % Aluevaalit Aluevaalit Aluevaalit Aluevaalit Aluevaalit Vuosi Edustajat Äänet Äänet 2022 0 181 0,0 % Eurovaalit Eurovaalit Eurovaalit Eurovaalit Eurovaalit Vuosi Edustajat Äänet Äänet 2024 0 1 278 0,1 == Lähteet == ==Aiheesta muualla== *Avoin puolue rp:n verkkosivusto Luokka:Suomen rekisteröidyt puolueet